Diari Oficial de la Generalitat Valenciana


Sumari del DOGV 4022, del 15-06-2001 (2001/5771)

Informació pública de l'alternativa tècnica del programa d'actuació integrada de la unitat d'execució 1 Cartonajes La Plana, de les normes subsidiàries de Betxí.
-----------------------------------------------------------------------------------------------------------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5771


Organisme emissor
:   Ajuntament de Betxí

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 1 Cartonajes La Plana, de les normes subsidiàries de Betxí. [2001/A5771]
  
L'Alcaldia Presidència ha resolt sotmetre a informació pública l'alternativa tècnica del programa per al desenvolupament de l'actuació integrada denominada unitat d'execució 1 Cartonajes La Plana, de les vigents normes subsidiàries de Betxí, que inclou una memòria del programa, projecte d'urbanització, estudi d'impacte ambiental i pla de reforma interior de millora. La zona que cal desenvolupar està definida pels límits: al nord, límit del sòl urbà; sud, carrer de nova obertura; est, carrer d'Onda; i oest, carrer del Pantà.
  
Per tal d'aplicar el que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pertoca sotmetre l'esmentat programa, amb tota la documentació annexa, a informació pública durant el termini de 20 dies en un diari d'informació general i posteriorment o simultàniament en el Diari Oficial de la Generalitat Valenciana. El termini de 20 dies comença a comptar a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini les persones interessades en aquest procediment podran formular qualssevol al·legacions que convinguen al seu dret, així com altres alternatives tècniques de programa i, si pertoca, proposicions juridicoeconòmiques; tot això en els termes i condicions de l'esmentada Llei 6/1994, i a aquest efecte qualsevol persona interessada podrà consultar l'expedient a l'Ajuntament de Betxí (plaça Major, 1) en dies i hores d'oficina, i obtindre'n còpies.
  
Durant els cinc dies següents al venciment del termini anterior de 20 dies, les persones interessades podran presentar proposicions juridicoeconòmiques que consideren convenients al Registre General d'aquest Ajuntament, en una plica tancada i amb la documentació que assenyalen els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Finalitzat aquest segon termini, el següent dia hàbil, llevat que siga dissabte, i en aquest cas caldrà entendre el dia immediatament posterior, s'efectuarà l'acte d'obertura de pliques al saló de plens, a les 12.00 hores. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Mitjançant la publicació de l'anunci d'informació pública del programa d'actuació integrada, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se citen els propietaris afectats que puguen resultar desconeguts o dels quals s'ignore el lloc de la notificació a fi que durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement, de conformitat amb el que disposa l'article 46 de la Llei Reguladora de l'Activitat Urbanística.
  
El termini d'informació pública comença a comptar a partir de l'endemà de la publicació d'aquest anunci en el Diari Oficial de la Generalitat Valenciana.